Up-1153/06
Natisni
Opravilna št.:
Up-1153/06
Datum odločitve:
29. 3. 2007
ECLI:
ECLI:SI:USRS:2007:Up.1153.06
Akt:
Ustavna pritožba zoper sodbo Okrajnega sodišča v Šmarju pri Jelšah št. P 12/2005 z dne 16. 8. 2005 in dopis Ministrstva za pravosodje šifra 060-633/2006 z dne 6. 6. 2006
Izrek:
Ustavna pritožba zoper sodbo Okrajnega sodišča v Šmarju pri Jelšah št. P 12/2005 z dne 16. 8. 2005 in dopis Ministrstva za pravosodje šifra 060-633/2006 z dne 6. 6. 2006 se zavrže.
Evidenčni stavek:
Ustavno sodišče zavrže ustavno pritožbo, če zoper izpodbijani posamični akt niso izčrpana vsa redna in izredna pravna sredstva.
Izpodbijani akt ni posamičen akt, s katerim je bilo odločeno o pritožnikovi pravici ali obveznosti, zato ustavna pritožba zoper takšen akt ni dopustna.
Geslo:
1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 50.1, 55.1, 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
5. 7. 2006
Vrsta odločitve:
sklep
Vrsta rešitve:
zavrženje
Dokument:
US27372
Dokument v PDF obliki:
Up-1153-06.pdf
113 KB
Prenesite datoteko
Up-1153/06-5
29. 3. 2007
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata 20. marca 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sodbo Okrajnega sodišča v Šmarju pri Jelšah št. P 12/2005 z dne 16. 8. 2005 in dopis Ministrstva za pravosodje šifra 060-633/2006 z dne 6. 6. 2006 se zavrže.
Obrazložitev
1. Pritožnica z ustavno pritožbo izpodbija sodno odločbo, izdano v pravdi, v kateri sama ni sodelovala niti kot stranka niti kot intervenient. Z navedeno sodbo na podlagi pripoznave naj bi bila njenemu bratu ter njegovi ženi priznana solastninska pravica na nepremičnini, ki bi jo po trditvah pritožnice po pokojnih starših morali dedovati vsi dediči, torej tudi ona. Pritožnica trdi, da ji udeležba v postopku ni bila omogočena. Ustavnemu sodišču predlaga, naj ugotovi, da je navedena sodba nepravilna. Izpodbija tudi odgovor Ministrstva za pravosodje na njen dopis v zvezi z obravnavano zadevo.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva. Na podlagi prvega odstavka 333. člena Zakona o pravdnem postopku (Uradni list RS, št. 26/99 in nasl. – ZPP) je zoper izpodbijano sodno odločbo dovoljena pritožba. Zoper prvostopenjsko sodbo zato ustavna pritožba ni dovoljena in jo je Ustavno sodišče zavrglo.
3. Dopis Ministrstva za pravosodje ni posamičen akt po prvem odstavku 50. člena ZUstS, s katerim bi bilo odločeno o kakšni pritožničini pravici ali obveznosti. Ker ustavna pritožba zoper tak akt ni dovoljena, jo je Ustavno sodišče zavrglo.
4. Senat Ustavnega sodišča je sprejel ta sklep na podlagi druge alineje prvega odstavka 55. člena in prvega odstavka 55. člena v zvezi s prvim odstavkom 50. člena ZUstS ter prve alineje tretjega odstavka 46. člena Poslovnika Ustavnega sodišča  (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić